જે ઘર હતું એને હવે રહેવાલાયક બનાવવા સિવાય છૂટકો નહોતો. ધીરે ધીરે રોજ બોબી સાથે બેડોકના માર્કેટમાં જઇ સસ્તામાં બધી જરૂરિયાતની વસ્તુઓ લઇ આવતો. પૈસાની તંગી તો હતી જ આ સમય દરમ્યાન પણ ગમે તેમ કરીને 25 તારીખ સુધી ચલાવી લેતો હતો. ધીરે ધીરે ઘરમાં મોટાભાગની વસ્તુઓ આવી ગઇ અને 2 મહીનામાં તો ઘર મારે જેવું જોઇતું હતું એવું સેટ કરી દીધું. જ્યારે વિભા આવી ત્યારે એ પણ ઘરનાં રંગ રૂપ જોઇને ખૂશ થઇ ગઇ.